**ŠALČININKŲ JANO SNIADECKIO GIMNAZIJA\_\_\_\_\_\_\_\_\_\_\_**

(švietimo įstaigos pavadinimas)

\_\_\_\_\_\_\_\_\_\_**DIREKTORĖS IRENOS VOLSKOS** \_\_\_\_\_\_

(švietimo įstaigos vadovo vardas ir pavardė)

**METŲ VEIKLOS ATASKAITA**

2021-01-20 Nr. \_\_\_\_\_\_\_\_

(data)

Šalčininkai

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
|  Šalčininkų Jano Sniadeckio gimnazijos strateginio plano ir metinio veiklos plano prioritetai: siekti optimalios asmeninės sėkmės, individualias galimybes atitinkančių ugdymo(si) pasiekimų ir nuolatinės pažangos; saugi, pozityvi ir moderni mokymo(si) aplinka. Įgyvendinant strateginio ir metinio plano tikslus: gerinti mokymo(si) proceso kokybę, siekiant didesnės asmeninės mokinių pažangos ir efektyvinti pozityvų ir atsakingą gimnazijos bendruomenės narių bendravimą ir bendradarbiavimą, 2020 metų veiklos plano priemonių realizavimas buvo pakoreguotas dėl karantino įvedimo ir įvesto visuotinio nuotolinio mokymo. Gimnazijoje buvo priimti nauji sprendimai, susiję su nuotolinio mokymo(si) organizavimu. Parengta gimnazijos ugdymo proceso organizavimo nuotoliniu būdu tvarka (patvirtinta 2020-03-25 įsakymu Nr. V-125; 2020-04-20 įsakymu Nr. V-132 nauja redakcija); 2020-2021 m. m. ugdymo proceso organizavimo tvarka ekstremaliomis sąlygomis (patvirtinta 2020-09-02 įsakymu Nr. V-240 (bendrosios sveikatos saugumo ir elgesio taisyklės, kabinetų paskirstymas, mokinių srautų įėjimo krypčių žemėlapis, klasių maitinimo valgyklos grafikas), gimnazijos mokymo(si) nuotolinio ugdymo proceso organizavimo būdu aprašas (patvirtintas 2020-10-29 įsakymu Nr.V-323, 2020-12-08 įsakymu V-359), paskirtas skaitmeninių technologijų administratorius. Organizuojant nuotolinį mokymą(si), mokykloje buvo susitarta: pasirinkta viena virtuali mokymosi aplinka [Google Suite for Education](https://teachfromanywhere.google/intl/lt/), pamokų tvarkaraštyje pažymėtos sinchroninio ir asinchroninio mokymosi formos, dėl IKT įrangos mokytojams, mokiniams, koreguotas ugdymo turinys, skirta daugiau dėmesio socialiniam ir emociniam ugdymui, savarankiškam mokymuisi, dėl įvairesnių mokymosi būdų taikymo, nuolat gauti grįžtamąjį ryšį iš mokinių, tėvų, mokytojų, dėl švietimo pagalbos teikimo. Siekiant užtikrinti visų mokinių aktyvų dalyvavimą nuotolinio mokymo(si) procese, mokytojai kiekvieną dieną pildo Google disko dokumentą apie mokinius, kurie nelanko pamokų, neatlieka užduočių ir pan. Nurodytas problemas aiškinasi klasės vadovas, socialinis pedagogas, psichologas ir direktoriaus pavaduotojai ugdymui. Fiksuojami signaliniai įvertinimai ir teikiama pagalba mokiniams, turintiems nepatenkinamų įvertinimų.  Buvo atlikti tyrimai: „Mokymasis nuotoliniu būdu“ - atskleisti, kokius ir kokio masto su nuotoliniu ugdymu susijusius sunkumus patyrė tėvai ir mokiniai, „Pagalbos mokiniui formų poveikis jo asmeninei pažangai“ – išsiaiškinti, kokios pagalbos formos turi įtakos mokinių asmeninei pažangai. Tyrimo rezultatai parodė, kad mokiniams, siekiant nustatyto mokymosi tikslo, labiausiai reikia individualių mokytojų dalykininkų konsultacijų. Dauguma mokinių (64%), dalyvavusių apklausoje, žino ir turi savo metodus efektyviam mokymuisi. 77 proc. mokytojų, 83 proc. mokinių ir tėvų mano, kad mokiniams sekasi mokytis nuotoliniu būdu. Tuo pačiu 41 proc. mokinių besimokančių nuotoliniu būdu reikia daugiau pagalbos. Viena iš priežasčių galėtų būti ta, kad ne visi mokiniai skiria mokymą nuo mokymosi, savarankiškai planuoja veiklą, nusistato užduočių atlikimo laiką ir prioritetus. Kita priežastis - pervargimas mokantis nuotoliniu būdu.  Su Metodine taryba, darbo grupe vyko diskusija dėl gimnazijos individualios mokinio pažangos stebėjimo ir analizės, sistemingos mokymosi pagalbos teikimo.Parengtos mokinių pažangos ataskaitos po I, II pusmečio ir metiniai įvertinimai. Metodinėse grupėse analizuojami diagnostiniai, bandomųjų, brandos egzaminų rezultatai, siekiant mokinių mokymosi rezultatų gerinimo. Siekdami mokinių pažangos mokytojai kryptingiau ruošiasi kontrolinių darbų pamokoms bei jų rezultatų aptarimui. 76 proc. mokinių teigė, jog mokytojai su jais aptaria, ką jie moka gerai, kur daro pažangą ir kur turėtų pasistengti. Mokytojų (100 proc.), mokinių (91 proc.) ir tėvų (94 proc.) atsakymai leidžia daryti išvadą, kad mokiniai skatinami ir  moka bendradarbiauti. 95 proc. mokytojų stengiasi pažinti mokinių veiklos ir mokymosi motyvus ir parinkti ugdymos(si) metodus, formas ir užduotis taip, kad mokymasis jiems padėtų įgyti įvairios prasmingos patirties. 89 proc. mokinių teigė, kad mokytojai suprantamai pasako, kokių tikslų jie turi pasiekti per pamokas (tikslingai apgalvotas ir pateiktas pamokos uždavinys). 80 proc. mokinių nuomone, mokytojų pamokos atrodo įdomios ir įvairios. 98 proc. mokytojų teigė, jog stengiasi, kad jų pamokos būtų įdomios ir įvairios.  Siekdami asmeninio meistriškumo, mokytojai tobulino savo profesines kompetencijas. 2020 m. mokytojai tobulino savo kvalifikaciją 960 dienų. Vidutiniškai vienas mokytojas – 12 d. Aukštesnei (mokytojo metodininko) kvalifikacinei kategorijai atestuotos 2 mokytojos, vyr. mokytojo – 1 mokytoja. Mokytojai tobulino šias kompetencijas: kaip naudoti naujas informacines priemones, virtualias ugdymo aplinkas bei skaitmeninius įrankius, mokėsi kolegialiai. Sustiprėjo mokytojų bendradarbiavimas tarpusavyje. Kiekvienas mokytojas savo darbe pritaikė bent vieną inovatyvų mokymo būdą, vedė integruotas pamokas. Mokytojai rengė ilgalaikes, trumpalaikes konsultacijas 5 – GIV kl. mokiniams – 26 val. Administracija stebėjo ir aptarė su mokytojais pamokas (98), analizuodami mokinių išmokimą pamokoje, jų vertinimą ir įsivertinimą, kontrolinių darbų taisymą. Su mokytojais buvo organizuoti individualūs direktorės pokalbiai, kurių metu buvo aptarta ugdymo kokybė ir mokytojo indėlis į mokinių pažangą bei gimnazijos veiklos tobulinimą. Įgyvendinant strateginio plano tikslą - efektyvinti pozityvų ir atsakingą gimnazijos bendruomenės narių bendravimą ir bendradarbiavimą, stiprinome ir plėtojome patyčių, smurto ir žalingų įpročių prevencines veiklas, klasės vadovai ir mokytojai kūrė veiklas, padedančias ugdyti mokinių vertybines nuostatas, tobulinome administracijos, mokytojų ir švietimo pagalbos specialistų lyderystę, puoselėjant dialogo ir susitarimų kultūrą, kūrėme patrauklią edukacinę aplinką.Gimnazijoje buvo atliktas tyrimas ,,Patyčių gimnazijoje raiška, paplitimas tarp 8-GIII kl. mokinių“. Dauguma apklaustųjų pažymėjo, kad gimnazijoje jaučiasi saugūs (2019 m. –72,3 proc.)., nesaugūs-2,3 proc. (2019 m.- 27,9 proc.). 82 proc. mokinių teigė, kad per paskutinius 2 mėnesius niekas iš jų nesityčiojo, o kad iš jų vaiko mokykloje niekas nesityčiojo, teigė 86 proc. tėvų. Švietimo pagalbos specialistai organizavo 75 mokytojams grupines konsultacijas „Tinkamas pedagogų reagavimas į netinkamą vaikų elgesį“. Buvo pravestos klasių valandėlės patyčių prevencijos tema, mokinių diskusijos, susitikimai su specialistais, filmų peržiūra, mokymai dėl elgesio taisyklių laikymosi ir tarpusavio bendravimo. Psichologės atliko pirmokų ir penktokų adaptacijos tyrimus. Socialinė pedagogė su psichologe organizavo virtualų užsiėmimą su mokiniais „Vaikų emocinė gerovė“, kuriame dalyvavo 100 mokinių. Tarp 6 – GIV kl. mokinių (dalyvavo 183 mokiniai) psichologė atliko tyrimą „Emocinė mokinių savijauta nuotolinio mokymosi metu”. VGK posėdyje tyrimas buvo aptartas, mokytojams pateiktos rekomendacijos.Psichologė organizavo užsiėmimą gimnazijos mokytojams apie perdegimo sindromą ir streso poveikį. Mokytojai pildėklausimynus, kurie padėjo objektyviai įsivertinti ir atpažinti pirmus perdegimo ženklus ir stresą keliančius gyvenimo įvykius. 32mokytojai dalyvavo Specialiosios pedagogikos ir specialiosios psichologijos kursuose. Mokytojai pagilino specialiosios pedagogikos ir specialiosios psichologijos žinias, būtinas ugdyti mokinius, turinčius specialiųjų ugdymosi poreikių. Socialinė pedagogė ir psichologė dalyvavo 5 supervizijose „Tarpinstitucinės supervizijos procesas“. Socialinės pedagogės dalyvavo mokymuose „Tarpinstitucinis bendradarbiavimas vaiko gerovės srityje“. „Konsultavimo ir darbo nuotoliniu būdu organizavimas ir vedimas“ – dviejų mėnesių mokymuose dalyvavo socialinė pedagogė. Kiekvieną mėnesį vyksta Vaiko gerovės komisijos susitikimai, kurių metu komisijos nariai analizuoja visų klasių mokymosi situaciją, siekdami laiku identifikuoti mokinius, turinčius mokymosi sunkumų, praleidžiančius pamokas, tariasi dėl pagalbos teikimo. Paskirti 4 koordinuojantys mokytojai, kurie teikia pagalbą 5-8 kl. mokiniams.  2020 m. vyko gimnazijos veiklos kokybės įsivertinimas pagal 2.2.1 rodiklį „Mokymosi lūkesčiai ir mokinių skatinimas“. Srities įsivertinimui pasinaudota gimnazijoje vykdyta mokytojų ir mokinių apklausa, atlikta IQES ONLINE platformoje. Gimnazijos mokiniai dalyvavo rajono olimpiadose, konkursuose, viktorinose: 18 mokinių tapo rajono olimpiadų prizininkais, 32 mokiniai konkursų laimėtojais. 6 – GIV kl. mokiniams buvo sudarytos galimybės tenkinti individualius poreikius. Mokiniai pasirinko 8 pasirenkamuosius dalykus ir 19 dalykų modulius. GIII, GIV kl. mokiniai galėjo rinktis visų pagrindinių dalykų programų aukštesniuosius kursus. Visi abiturientai (38) įgijo vidurinį išsilavinimą, aukštesnius nei 86 balus valstybinių brandos egzaminų įvertinimus gavo 25 mokiniai. 57 II gimnazinių klasių mokiniai įgijo pagrindinį išsilavinimą. Gimnazijoje buvo tenkinami kūrybiniai, meniniai, sportiniai, IKT ir kt. saviraiškos poreikiai: veikia 50 būrelių, 1-4 kl. skirta 24 val., 5-GIV kl. skirta 26 val. Būreliuose dalyvauja 512 mokinių.Sėkmingai dalyvaujame projektuose: Erasmus+ KA2 Strateginių partnerysčių projekte „A.C.C.E.S.S“, Erasmus+ Projekte „Potyczki matematyczno-językowe na europejskim szczeblu” („Mathematical and linguistic fights at European level”),verslumo ugdymo projekte „Mokomosios mokinių bendrovės“ (sėkmingai veikė bendrovė „Du Savon“, kurios veikla yra gaminti muilus, vonios burbulus).Tarptautinės ankstyvosios prevencijos programose „Zipio draugai“, „Obuolio draugai“ **dalyvavo 1, 2 klasių mokiniai. Vyko** pilotinis projektas „Aš pats” mokinių finansiniam raštingumui stiprinti. DofE apdovanojimų programa, skirta jaunimui nuo 14 iki 24 metų, skatinanti savęs pažinimą ir tobulėjimą. Organizuoti tiriamosios veiklos projektai - „Biologija iš arti”, „Mes tyrinėjame gamtą“. Įgyvendintos Alkoholio, tabako ir kitų psichoaktyviųjų medžiagų vartojimo prevencijos programa „Sveikatos kelias 2020“ bei Patyčių prevencijos programa ,,Tu ne vienas”. Mokiniai dalyvavo Mini projekte „Laiko planavimas“, Tarptautiniame knygų skirtukų mainų projekte „Bookmarks Exchange Project -2020“, Edukaciniame teatro projekte „Namai“. Šis projektas - tai teatro kūrybinės dirbtuvės, kuriose skatinamas paauglių aktyvus dalyvavimas meninėse veiklose. Įgyvendinta programa „Mokyklos – Europos Parlamento ambasadorės“, kuri skatina mokyklos bendruomenės aktyvų domėjimąsi Europos Sąjungos sprendimais ir aktualijomis. „Ekonominių žinių dirbtuvės“ mokymuose dalyvavo 30 GI-GIV kl. mokinių.  Pasirašytos bendradarbiavimo sutartys su Šalčininkų Lietuvos tūkstantmečio gimnazija, įgyvendinant projektą „Pavasario ritmu“, su Tautinių mažumų departamentu, vykdant projektą „Dainų ir šokio sūkuryje“, VŠĮ Trakų Švietimo centru – dėl mokytojų kvalifikacijos tobulinimo, kultūrinės, konsultacinės, švietėjiškos, prevencinės, projektinės veiklos mokiniams ir mokytojams organizavimo, su UAB „Šviesa“ - 25 mokytojai dalyvaus 80 akad. val. mokymuose „Skaitmeninis raštingumas ateities pamokai“ (DNR plano lėšos) nuo 2020-12-14 iki 2021-12-31 su galimybe po mokymų konsultuoti mokytojus, su UAB „Refleksija“ – 32 mokytojai dalyvaus 40 akad. val. kvalifikacijos tobulinimo programoje „Reflektyvaus mokymo(si) principų įgyvendinimas mokykloje“. Visi gimnazijos mokytojai gali naudotis Reflektus sistema sumaniam mokymuisi, taikant skaitmeninius įrankius. Su VŠĮ „Gyvenimo universitetas LT“ - mokytojai gali dalyvauti nuotolinio video kūrimo mokymuose, gauti įvairią mokymų medžiagą. Pasirašyta p**aslaugų sutartis** su LITNET KTU techniniu centru, kuri orientuota į paslaugas, įgyvendinant projektą „Saugios elektroninės erdvės vaikams kūrimas“ (projekto Nr. 09.2.1- ESFA-V-726-05-0001) numato specialias belaidės interneto prieigos sąlygas mokykloje.  Aktyviai gimnazija naudojosi Kultūros paso paslaugomis - vyko 22 užsiėmimai, dalyvavo 1308 mokinių. Edukacinėse išvykose (20), pamokose netradicinėse aplinkose dalyvavo 561 mokinys. Buvo organizuotos vasaros stovyklos: „Skautavimas“ Šalčininkų r. Versekos daugiafunkciniame centre (dalyvavo 36 mokiniai), „Laimingi be interneto“ Varėnos r. Pamerkių k. (dalyvavo 27 mokiniai). 40 mokinių dalyvavo projekte „Atostogos su istorija“. Vasaros metu 14 mokinių su mokytoja išvyko į Lenkiją, Poronin m. pagal Erasmus+ programos projektą „Connected through sport-common future of youth from europe“. 20 mokinių dalyvavo Erasmus+ projekte „Do we live with reality or stereotypes?“ Lenkijoje, Berezkos mieste. Gimnazijoje tęsiamas projektas „Šalčininkų Jano Sniadeckio gimnazijos edukacinių erdvių modernizavimas“. Pagaminti nestandartiniai baldai valgyklos salei, technologijų, biologijos, chemijos kabinetams, bibliotekai ir skaityklai, 1,3 aukšto koridoriams, jaunimo erdvei, aktų salei.2020 metais Šalčininkų Jano Sniadeckio gimnazija dalyvavo Mokyklų edukacinių erdvių konkurse, kurį organizavo Lietuvos mokinių neformaliojo švietimo centras ir buvo **apdovanota už racionalų vidaus edukacinių erdvių kūrimą.**Problemos: Tikėjimas mokinio galiomis. Šių metų anketavimo duomenys rodo, kad tik 68 proc. mokinių išsakė ir užfiksavo individualius mokymosi lūkesčius.  Diferencijavimas, individualizavimas, suasmeninimas. 68 proc. mokinių atsakė, kad individualiam darbui gauna skirtingas užduotis, priklausomai nuo jų gebėjimų. 77 proc. mokytojų skiria diferencijuotus namų darbus ir 74 proc. mokinių turi galimybę atlikti namų užduotis pagal savo gebėjimus. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Tobulinti mokymo(si) individualios pažangos stebėjimo, rezultatų analizės panaudojimą ugdymos(si) kokybės gerinimui bei apibendrinti patirtį. | Nuosekliai ir sistemingaistebėti, analizuoti mokinių ugdymo(si) pažangą ir pasiekimus.Apibendrinti mokinių individualios pažangos stebėjimo mokykloje patirtį.Stebėti ne mažiau kaip 40 pamokų ir aptarti su mokytojais pamokas, analizuojant mokinių išmokimą pamokoje, jų vertinimą ir įsivertinimą, aktyvių metodų taikymą. | Sistemingai (kartą per mėnesį) stebėti ir aptarti mokinių pažangą ir pasiekimus. Suorganizuoti 2 mokytojų tarybos posėdžiai, kuriuose aptariama mokinio individuali pažanga.Organizuoti diskusiją - aptarimą dėl gimnazijos individualios mokinio pažangos, pasiekimų ir pastangų vertinimo ir įsivertinimo sistemos aprašo taikymo ir įgyvendinimo.Bus vykdomas visų mokytojų veiklos stebėjimas. Vyks visų stebėtų pamokų aptarimai, kurių metu įvardinamos stipriosios pamokos pusės ir tobulintini pamokos organizavimo aspektai. | Inicijavau mokinių pažangos ir pasiekimų aptarimą. Mokytojai stebi mokinių pažangą ir kiekvieno mėnesio paskutinę savaitę aptaria su klasės vadovu.Mokytojų tarybos posėdžių (2020-02-26 Nr. 3, 2020-06-19 Nr. 7) metu analizavome 5-GIV klasių mokinių 2019-2020 m. m. I pusmečio mokymosi ir lankomumo rezultatus, palyginimą pagal dalykus.Organizavau diskusiją su Metodine taryba ir darbo grupe dėl gimnazijos individualios mokinio pažangos ir mokymosi pagalbos teikimo.Stebėjau 40 pamokų ir teikiau mokytojams grįžtamąjį ryšį. |
| 1.2. Siekti mokytojų asmeninio meistriškumo, stiprinti mokytojų bendradarbiavimą, dalintis patirtimi, idėjomis ir žiniomis, gerinant ugdymo kokybę. | Siekiama ugdyti profesionalius, bendradarbiaujan-čius pedagogus.Bus veiksmingai plėtojama kolegialaus ryšio kultūra. | Organizuoti patirčių dienas: „Inovatyvių mokymo metodų, motyvuojančių veiklų panaudojimas ir praktinis žinių taikymas pamokose“, „Ugdymo proceso individualizavimas, diferencijavimas“.Kiekvienas mokytojas stebės po 4 kolegų pamokas per metus. | Mokytojai Metodinėse grupėse dalinosi patirtimi apieinovatyvių mokymo metodų, motyvuojančių veiklų panaudojimą ir praktinių žinių taikymą pamokose, ugdymo proceso individualizavimą ir diferencijavimą.Inicijavau integruotų pamokų organizavimą. Vyko integruotos pamokos: atvira integruota matematikos ir anglų kalbos,matematikos ir fizikos, lietuvių kalbos ir matematikos, tikybos ir lietuvių kalbos, lenkų kalbos ir choreografijos,lietuvių kalbos ir lenkų kalbos pamokos.Inicijavau 2020 metų dalykų mokytojų pamokų stebėjimo tvarkaraščio „Kolega kolegai“ ir integruotų pamokų grafiko parengimą, pagal kurį kiekvienas mokytojas suplanavo stebėti ir reflektuoti 4 kolegų pamokas. |
| 1.3. Kurti saugią socialinę emocinę ugdymosi aplinką. | Ugdyti socialines ir emocines kompetencijas, gyvenimo įgūdžius.Organizuoti mokytojams mokymus apie socialinio emocinio ugdymo tema.Vaiko gerovės komisija rūpinasi mokinių emocinės gerovės kultūros stiprinimu gimnazijoje. | Diegti socialinių ir emocinių įgūdžių ugdymo programas: LIONS QUEST „Laikas kartu“, LIONS QUEST „Paauglystės kryžkelės“ 1 – 8 kl. mokiniams.50 % mokytojų, 20% tėvų dalyvaus mokymuose, stiprins socialinio emocinio ugdymo kompetenciją.Organizuoti 3 vaiko gerovės komisijos posėdžius apie socialinio emocinio ugdymą gimnazijoje, prevencinių programų įgyvendinimą. | Inicijavau diegti gimnazijoje socialinių ir emocinių įgūdžių LIONS QUEST programas: ,,Laikas kartu“ ir ,,Paauglystės kryžkelės“ 1 – 8 kl. mokiniams.Inicijavau elektroninės platformos ,,Patyčių dėžutė” diegimą gimnazijoje.Nutarta tęsti gimnazijoje socialinio-emocinio ugdymo programų įgyvendinimą.Vaiko gerovės komisijos posėdžio protokolas Nr. 22020-10-15.Nutarta psichologės atlikto tyrimo ,,6-GIV klasių mokinių emocinės būsenos įvertinimas nuotolinio mokymo metu“ rezultatus pristatyti ir paruošti rekomendacijas mokytojams ir mokiniams dalyvavusiems tyrime.Vaiko gerovės komisijos posėdžio protokolas Nr. 42020–12–17. |
| 1.4. Efektyvinti vadovavimo ir lyderystės principų taikymą žmogiškųjų išteklių valdymo srityje. | Visi gimnazijos pedagoginiai darbuotojai apmąstys ir įsivertins savo profesines kompetencijas. Organizuoti ugdymo konsultavimo pokalbius.Komandinio darbo sistemos tobulinimas. | Bus organizuoti individualūs direktorės pokalbiai su mokytojais aptariant ugdymo kokybę ir mokytojo indėlį į mokinių pažangą, gimnazijos veiklos tobulinimą.Sukurtos ilgalaikės komandos, skirtos strateginių, metinių tikslų planavimui, įgyvendinimo stebėsenai. Trumpalaikėms užduotims atlikti formuojamos laikinos darbo grupės. Organizuojami 1–2 seminarai mokytojų ir vadovų komandoms. | Birželio mėnesį organizavau su mokytojais individualius pokalbius, kurių metu buvo aptarta ugdymo kokybė ir mokytojo indėlis į mokinių pažangą bei gimnazijos veiklos tobulinimą. Subūriau komandas: gimnazijos edukacinių erdvių kūrimo planui parengti ir įgyvendinti (patvirtinta 2020-02-05 Nr.V-59), parengti dviejų mokslo metų trukmės gimnazijos veiklos tobulinimo planą (patvirtinta 2020-04-30 Nr. V-141),gimnazijos veiklos kokybės įsivertinimui (patvirtinta 2020-09-02 Nr. V-229),pagal „Erasmus+“ programos projekto „Potyczki matematyczno-językowa na europejskim szczeblu“ įgyvendinimui (patvirtinta 2020-11-26),2020-2021 mokslo metų pradinio, pagrindinio ir vidurinio ugdymo programų ugdymo planų parengimui(patvirtinta 2020-04-27 Nr. V-136), gimnazijos 2021 metų veiklos planui parengti (patvirtinta 2020-11-04), strateginio plano vykdymo stebėsenai (patvirtinta 2019-11-15).Organizavau mokymus: Specialiosios pedagogikos ir specialiosios psichologijos kursai ( 32 dalyviai),„Classroom –efektyvus nuotolinis mokymas“ (20 dalyvių),„Kaip naudotis Reflectus įrankiu?Refleksijos klausimynai“(65 dalyviai). |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1. Kurti saugią socialinę emocinę ugdymosi aplinką. | Socialinių ir emocinių įgūdžių ugdymo programų: LIONS QUEST „Laikas kartu“, LIONS QUEST „Paauglystės kryžkelės“ 1 – 8 kl. mokiniams vykdymas numatytas 2021 m. vasario mėn. Programų pirkimo kaina 3730,00 Eur. Programų finansavimas yra numatytas Kokybės krepšelio lėšomis.  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Su darbo grupe parengiau gimnazijos veiklos tobulinimo planą, kurio įgyvendinimas finansuojamas ESFA finansuojamo projekto Nr.09.2.1-ESFA-V-719-01-0001 „Kokybės Krepšelis“. Planas suderintas su VŠA direktore ir Šalčininkų rajono savivaldybės administracijos direktoriumi. | Gimnazijos tobulinimo plano veiklos prisidės prie mokinių pasiekimų gerinimo, pagerins šiuolaikinių mokymo(si) strategijų taikymą pamokose, ugdymo individualizavimą ir diferencijavimą, mokinių mokymo(si) ir (įsi)vertinimo kompetencijas bei sukurs naujas ir įveiklins esamas ugdymo(si) aplinkas**.** |
| 3.2. Nuotolinio mokinių mokymo(si) organizavimas ir vykdymas. | Gimnazijos mokytojai, švietimo pagalbos specialistai įgijo naujos patirties organizuojant nuotolinio mokymo procesą, įvaldė virtualias mokymosi programas, naudoja įvairius skaitmeninius išteklius, sustiprėjo mokytojų bendradarbiavimas, mokiniams padėjo formuoti savarankiško mokymosi įgūdžius. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:1 – nepatenkinamai;2 – patenkinamai;3 – gerai;4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai X |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Vadovavimas žmonėms. Įgalinimas ir delegavimas. Grįžtamojo ryšio teikimas. |
| 7.2. Mokėjimas pokyčius planuoti bei valdyti. |